คุณคะหนูมีประจำมาเดือนมา8วันแล้วคะ สาเหตุเกิดจากไรคะ ประจำเดือนปกติของหนูจะมาแค่4-5วัน
สวัสดีค่ะ หากประจำเดือนมา 8 วันแล้ว แต่เริ่มมีปริมาณที่ลดน้อยลงแล้ว หรือมาแบบกะปริดกะปรอยแล้ว ก็ให้สังเกตต่อไปก่อนค่ะ หากในที่สุดเลือดได้หยุดไหลภายในไม่เกิน 10 วัน ก็ยังถือว่าปกติดีแต่หากเลือดที่ออก ยังคงมีปริมาณมากเหมือนช่วง 1-2 วันแรกของการมีประจำเดือน ไม่มีแนวโน้มลดลง หรือมีอาการปวดท้องน้อยมากร่วมด้วย แนะนำควรไปพบสูติ-นรีแพทย์เพื่อตรวจรักษาโดยอาจเกิดจาก1. หากที่ผ่านมาได้มีเพศสัมพันธ์ อาจเกิดจากมีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ท้องนอกมดลูก เป็นต้น2. มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย3. การทำงานผลิตฮอร์โมนของรังไข่ผิดปกติ4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคน5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. การใช้ฮอร์โมนบางชนิด เช่น ยาฉีดคุมกำเนิด ยาสตรี สมุนไพรต่างๆ เป็นต้น